recursal/SuperWikiNEXT-32B huggingface dataset:
Το **Renault Suprastella** ήταν μεγάλο πολυτελές αυτοκίνητο που παρήχθη από τη Renault από το 1938 έως το 1942. Ήταν μια πολύ εκσυγχρονισμένη έκδοση του προκατόχου του, του Nervastella.

Στις αρχές της δεκαετίας του 1930, η Renault παρουσίασε πολλά μοντέλα με ονόματα που κατέληγαν σε "-stella", η οποία ήταν μια συνειδητή αναφορά στη λατινική λέξη για «αστέρι» και "suprastella σημαίνει «αστέρι πάνω».

Περιγραφή
---------

Το Suprastella προοριζόταν κυρίως ως μεγάλη λιμουζίνα, αν και κατασκευάζονταν και εκδόσεις καμπριολέ και κουπέ. Η πρόθεση ήταν να παραχθεί το αυτοκίνητο σε μορφή γυμνού πλαισίου για αφοσιωμένους κατασκευαστές αμαξωμάτων, ώστε να ταιριάζει στο δικό τους σώμα κατά παραγγελία: συνήθως το αυτοκίνητο είχε μήκος 5600 mm. Το αυτοκίνητο είχε σκοπό να αποδείξει ότι η Γαλλία μπορούσε ακόμα να κατασκευάζει πολυτελή αυτοκίνητα υψηλών προδιαγραφών, αλλά λόγω του τρόπου με τον οποίο εξελίχθηκε η ιστορία, το Suprastella ήταν η τελευταία αυτής της γραμμής και η Renault θα αναδυόταν από τον Δεύτερο Παγκόσμιο Πόλεμο ως κρατικός κατασκευαστής μικρών αυτοκίνητα. Μόνο από το 1951, η Renault θα επανερχόταν ξανά στη μεγάλη αγορά πολυτελών αυτοκινήτων, με το Renault Frégate.

Δύο αυτοκίνητα συναρμολογήθηκαν επίσης στο Λονδίνο της Αγγλίας.

Το Renault Suprastella ήταν πολύ μεγάλο και ακριβό, με κινητήρα V8. Αυτό τοποθέτησε το Suprastella στο υψηλότερο άκρο της κατηγορίας τιμών που καταλαμβανόταν, με τα "τυποποιημένα" αμαξώματα τους, από αυτοκινητοβιομηχανίες πολυτελείας όπως η Delage και η Delahaye, αν και οι αγοραστές αυτών των αυτοκινήτων είχαν συχνά αμάξωμα σχεδιασμένο ανεξάρτητα από ειδικούς κατασκευαστές αμαξωμάτων και μπορούσαν εύκολα να ξοδέψουν πολύ περισσότερα.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Renault Suprastella** |



1. ↑
2. ↑  Odin, L.C. (2015). World in Motion 1939 - The whole of the year's automobile production. Belvedere Publishing. ASIN B00ZLN91ZG.
3. ↑  "Automobilia". Toutes les voitures françaises 1939 (salon 1938) (in French). Paris: Histoire & collections (11): 69, 78. 1999.
Ο **Μόρνος** είναι ποταμός της Στερεάς Ελλάδας. Στην αρχαιότητα λεγόταν *Δαφνούς* ή *Ύλαιθος*.

Γεωγραφικές πληροφορίες
-----------------------

Πηγάζει από τις νότιες πλαγιές της Οίτης και καθώς κατεβαίνει στα νότια αποχετεύει τη λεκάνη απορροής που βρίσκεται μεταξύ Βαρδουσίων, Γκιώνας, και Οίτης. Καθορίζει τα όρια των επαρχιών Δωρίδας και Ναυπακτίας και εκβάλλει στα όρια Κορινθιακού και Πατραϊκού κόλπου, ανατολικά της Ναυπάκτου. Στο μέρος που εκβάλλει σχηματίζει μικρή πεδινή περιοχή με τις συνεχείς προσχώσεις του. Ο Μόρνος έχει συνολικό μήκος 70 χιλιόμετρα περίπου και η λεκάνη απορροής του έχει συνολική επιφάνεια 1.180 τετρ. χιλιόμετρα.

Λίμνη του Μόρνου
----------------

Κύριο λήμμα: Λίμνη Μόρνου
Η λίμνη του Μόρνου είναι μια τεχνητή λίμνη που κατασκευάστηκε το 1979 με σκοπό τη δημιουργία ενός νέου ταμιευτήρα για την ύδρευση της Αθήνας. Για τον σκοπό αυτό κατασκευάστηκε φράγμα (φράγμα του Μόρνου) ύψους 126 μ. και σχηματίστηκε τεχνητή λίμνη με μέγιστη χωρητικότητα σχεδόν 800.000.000 κυβ. μέτρων νερού. Η λίμνη κάλυψε το χωριό Κάλλιον Φωκίδας, το οποίο μεταφέρθηκε σε άλλη θέση πάνω από τις όχθες της λίμνης. Η λίμνη του Μόρνου, εκτός από την ύδρευση της Αθήνας -που γίνεται μέσω του υδραγωγείου του Μόρνου με δίκτυο μεταφοράς μήκους 196 χλμ.- εξυπηρετεί επίσης και την άρδευση αγροτικών καλλιεργειών της Φωκίδας και της Αιτωλοακαρνανίας.

Παραπομπές
----------

1. ↑  «ΕΥΔΑΠ, ο ταμιευτήρας του Μόρνου». Αρχειοθετήθηκε από το πρωτότυπο στις 13 Απριλίου 2013. Ανακτήθηκε στις 18 Μαΐου 2011.
2. ↑  Γυμνάσιο Λιδωρικίου, το Κάλλιο

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Μόρνος**  |

* Πολυμέσα σχετικά με το θέμα  Lake Mornos στο Wikimedia Commons
* Υπουργείο αγροτικής ανάπτυξης, Μόρνος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315125705

 |

 |
Μποτάκι με κορδόνι
**Κορδόνια** χρησιμοποιούνται για να δέσουμε τα παπούτσια για να μην φύγουν απ' το πόδι.

Ιστορική αναδρομή
-----------------

Δεν είναι γνωστό πότε εμφανίστηκαν τα πρώτα κορδόνια. Ο Άνθρωπος των πάγων (Ότσι) που βρέθηκε στις Άλπεις είχε τα παπούτσια που δεμένα με δερμάτινο λουρί.

Παπούτσια και μπότες με κορδόνι συναντούμε και στον Μεσαίωνα.

Στην σύγχρονη εποχή μας τα κορδονιών παπουτσιών είναι σημείο αναφοράς σε ορισμένες κοινωνικές ομάδες ( πανκ ή σκίνχεντ). Λευκά κορδόνια σε συνδυασμό με μπότες στρατιωτικές ερμηνεύονται ως έκφραση ρατσιστικού ήθους.

Πλέον τα κορδόνια στα παπούτσια μας εκτός από τον ρόλο να κρατούν ασφαλή τα πόδια μας, έχουν και στυλιστική αξία. Το δέσιμο των κορδονιών μας μπορεί να αλλάξει την εικόνα του παπουτσιού μας και να την κάνει πιο ιδιαίτερη και μοντέρνα.

Παραπομπές
----------

1. ↑   Hall of Brands, 15 Τρόποι να δέσεις τα Κορδόνια σου

Εξωτερικοί σύνδεσμοι
--------------------

* Πολυμέσα σχετικά με το θέμα  Shoelaces στο Wikimedia Commons
Συντεταγμένες: 54°26′43.116″N 18°34′13.404″E﻿ / ﻿54.44531000°N 18.57039000°E﻿ / 54.44531000; 18.57039000

Ο **Φάρος του Σόποτ** (πολωνικά: *Latarnia Morska Sopot*) είναι εγκατάσταση πλοήγησης στην πολωνική ακτή της Βαλτικής, στο Σόποτ της Πολωνίας. Χτίστηκε το 1903–04 ως τμήμα του Βαλνεολογικού Ινστιτούτου. Η έκταση της εστιακής του απόστασης του φωτός έκτοτε μειώθηκε στα 7 ναυτικά μίλια, το οποίο, σύμφωνα με τα υπάρχοντα κριτήρια, δεν το κάνει πλέον επίσημα φάρο, αν και εξακολουθεί να ονομάζεται έτσι. Είναι ανοιχτός για επισκέπτες.

Δείτε επίσης
------------

* Φάρος του Χελ

Παραπομπές
----------

1. ↑  (Αγγλικά) Rowlett, Russ. «Lighthouses of Poland: Baltic Coast». *The Lighthouse Directory*. University of North Carolina at Chapel Hill.

Εξωτερικοί σύνδεσμοι
--------------------

* Πολυμέσα σχετικά με το θέμα  Sopot Lighthouse στο Wikimedia Commons

|  |  |
| --- | --- |
| 

|  |
| --- |
| * Πύλη:Πολωνία
 |

 |
Στη φιλοσοφία, μια **άποψη** ή **οπτική γωνία** είναι μια συγκεκριμένη στάση ή τρόπος μέσω του οποίου ένα άτομο σκέφτεται κάτι. Αυτή η μεταφορική χρήση της έκφρασης χρονολογείται από το 1760. Με αυτή την έννοια, η χρήση είναι συνώνυμη με μία από τις έννοιες του όρου **προοπτική**  (επίσης **επιστημική προοπτική**).

Η έννοια της «άποψης» είναι εξαιρετικά πολυλειτουργική και διφορούμενη. Πολλά πράγματα μπορεί να κριθούν από ορισμένες προσωπικές, παραδοσιακές ή ηθικές απόψεις (όπως στο «η ομορφιά είναι στο μάτι του θεατή»). Η γνώση μας για την πραγματικότητα είναι συχνά σχετική με μια συγκεκριμένη άποψη.

Ο Vázquez Campos και ο Manuel Liz Gutierrez πρότειναν να αναλυθεί η έννοια της «οπτικής γωνίας» χρησιμοποιώντας δύο προσεγγίσεις: η μία βασίζεται στην έννοια των «προτασιακών στάσεων», η άλλη στις έννοιες «θέση» και «πρόσβαση».

Παραπομπές
----------

1. ↑  "Point of view" The American Heritage Dictionary of Idioms by Christine Ammer. Houghton Mifflin Company. 31 Aug. 2015.
2. ↑  "Point of view", Dictionary.com Unabridged. Random House, Inc. 31 Aug. 2015.
3. ↑  "Point of view." Online Etymology Dictionary. Douglas Harper, Historian. 31 Aug. 2015.
4. 1 2  Campos, Gutiérrez, p. 2
5. ↑  Clayton Littlejohn, John Turri (eds.), *Epistemic Norms: New Essays on Action, Belief, and Assertion*, Oxford University Press, 2014, p. 220.
6. ↑  Manuel Liz, p. 110

Εξωτερικοί σύνδεσμοι
--------------------

* Πολυμέσα σχετικά με το θέμα  Point of view (philosophy) στο Wikimedia Commons
Το φυλλάδιο **Προς το Λαό** είναι μια περιοδική έκδοση της Ιεράς Συνόδου της Εκκλησίας της Ελλάδος, που διανέμεται δωρεάν με την φροντίδα των Ιερών Μητροπόλεων. Τυπώνεται από την Αποστολική Διακονία της Εκκλησίας της Ελλάδος και πραγματεύεται σύγχρονα θρησκευτικά ζητήματα, τα οποία συνήθως άπτονται της επικαιρότητας.

Το πρώτο φυλλάδιο εκδόθηκε τον Μάρτιο του 1980 με θέμα "*Εκκλησία και 1821*". Μέχρι τον Δεκέμβριο του 2023, είχαν εκδοθεί 52 τεύχη. Μεταξύ άλλων, φυλλάδια *Προς τον Λαό* εκδόθηκαν για το ζήτημα της αφαίρεσης θρησκεύματος από τα δελτία ταυτοτήτων, την έξαρση των ναρκωτικών και του AIDS, το ζήτημα της εκκλησιαστικής περιουσίας και την Πανδημία COVID-19.

Παραπομπές
----------

1. ↑  «H ΕΚΚΛΗΣΙΑ ΤΗΣ ΕΛΛΑΔΟΣ : Μηνύματα ΠΡΟΣ ΤΟΝ ΛΑΟ». *www.ecclesia.gr*. Ανακτήθηκε στις 23 Ιανουαρίου 2024.
To **έμβλημα του Κόκκινου Κρυστάλλου** υιοθετήθηκε από τους Συλλόγους του   

Ερυθρού Σταυρού και της Ερυθράς Ημισελήνου.
Το **έμβλημα του Κόκκινου Κρυστάλλου** είναι το νέο (τρίτο) πολιτικά (και θρησκευτικά) ουδέτερο προστατευτικό έμβλημα που υιοθετήθηκε από το Διεθνές Κίνημα Ερυθρού Σταυρού και Ερυθράς Ημισελήνου. Το έμβλημα αυτό απομακρύνει το εμπόδιο για το Ερυθρό Αστέρι του Δαβίδ ("Magen David Adom", ο 'Ερυθρός Σταυρός' του Ισραήλ) ώστε να συμμετάσχει στη Διεθνή Επιτροπή Ερυθρού Σταυρού (ICRC).

Επιπλέον ανάγνωση
-----------------

* Επίσημη ιστοσελίδα του Ελληνικού Ερυθρού Σταυρού.
* Επίσημη ιστοσελίδα του Ελληνικού Ερυθρού Σταυρού: Πληροφορίες σχετικά με το νέο έμβλημα.
* Άρθρο «Ένα Νέο Έμβλημα για τον Ερυθρό Σταυρό», του Λεόν Σαλτιέλ
Τα βουνά της Βόρειας Τζώρτζια γύρω από το Έλεν (Τζώρτζια).
Η **Βόρεια Τζώρτζια** είναι η λοφώδης έως ορεινή βόρεια περιοχή της πολιτείας Τζώρτζια των ΗΠΑ. Την εποχή της άφιξης εποίκων από την Ευρώπη, κατοικείτο κυρίως από τους ινδιάνους Τσερόκι. Οι κομητείες της Βόρειας Τζώρτζια ήταν συχνά τοπία σημαντικών γεγονότων της Ιστορίας της Τζώρτζια. Ήταν το σκηνικό πολλών μαχών του Αμερικανικού Εμφύλιου Πολέμου, περιλαμβάνοντας την Μάχη του Όρους Λουκάουτ και τη Μάχη της Τσικαμάουγκα, καταλήγοντας στην Εκστρατεία της Ατλάντα. Σήμερα, ειδικά στο βορειοανατολικό τμήμα της περιοχής, ο τουρισμός τροφοδοτεί την τοπική οικονομία.

Η Βόρεια Γεωργία περιβάλλει την περιοχή των βουνών της Βόρειας Γεωργίας της πολιτείας (μακριά βορειοανατολικά και βορειοδυτικά),και την μητροπολιτική περιοχή της Ατλάντα, αν και συχνά χρησιμοποιείται για να περιγράψει μόνο την περιοχή βόρεια από την μητροπολιτική περιοχή, ειδικά στις ειδήσεις από το ραδιόφωνο από την αγορά των μέσων μαζικής ενημέρωσης της Ατλάντα (η οποία καλύπτει σχεδόν όλο το βόρειο τρίτο της πολιτείας). Στον νότο βρίσκεται η μέση Γεωργία ή κεντρική Γεωργία, με την ορεινή Νότια Καρολίνα στα ανατολικά, την δυτική Βόρεια Καρολίνα στα βορειοανατολικά, το ανατολικό Τενεσσί στα βορειοδυτικά, ενώ το περισσότερο από το υπόλοιπο της περιοχής συνδέεται πιο πολύ με τα μέσα μαζικής επικοινωνίας της Ατλάντα.

Το υψηλότερο τμήμα της Τζώρτζια των Αππαλαχίων Ορέων είναι κοντά στα σύνορα με την Βόρεια Καρολίνα, περιλαμβανομένου του Μπράσταουν, του υψηλότερου σημείου της πολιτείας.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα North Georgia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **α (άλφα) Ύδρου** (*Alpha Hydri*, *α Hyi*) είναι ο δεύτερος σε φωτεινότητα (όπως φαίνεται από τη Γη) αστέρας του νότιου αστερισμού Ύδρος. Είναι τόσο νότιος αστέρας, ώστε είναι αόρατος από όλη την ηπειρωτική Ευρώπη (ακόμα και την Κρήτη), από όλη σχεδόν την Ασία και τη Βόρεια Αμερική. Από την άλλη, είναι ορατός τους περισσότερους μήνες του έτους από όλο σχεδόν το Νότιο Ημισφαίριο, εύκολα παρατηρήσιμος με γυμνό μάτι, 5 μοίρες νοτιοανατολικά του πολύ φωτεινού αστέρα Αχερνάρ (α Ηριδανού).. Ο α Ύδρου είναι γνωστός ανεπίσημα και ως η **Κεφαλή του ύδρου**. Δεν πρέπει να συγχέεται με τον α Ύδρας, που είναι γνωστότερος ως Αλφάρντ. Ο α Ύδρου είναι το ένα από τα μόλις τρία άστρα του αστερισμού του τα οποία κατατάσσονται ως φωτεινότερα του τέταρτου μεγέθους.

Ο α Ύδρου είναι κιτρινόλευκος (δείκτης χρώματος B−V = +0,29) υπογίγαντας (όπως και ο Προκύων), κατά 80% μεγαλύτερος σε διάμετρο και διπλάσιας μάζας από τον Ήλιο, με επιφανειακή θερμοκρασία 7.077 K, οπότε έχει απόλυτη λαμπρότητα που αντιστοιχεί σε απόλυτο μέγεθος +1,153, δηλαδή 32 φορές μεγαλύτερη της ηλιακής. Η ηλικία του εκτιμάται σε περίπου 810 εκατομμύρια έτη. Ο α Ύδρου εκπέμπει ακτίνες Χ περίπου όσο και ο Αλτάιρ. Απομακρύνεται από τη Γη και το Ηλιακό Σύστημα με ταχύτητα 7 χιλιόμετρα ανά δευτερόλεπτο (25.000 χιλιόμετρα την ώρα).

Στη λογοτεχνία
--------------

* Στο μυθιστόρημα *Serpent's Reach* (1980) της Κάρολυν Τσέρυ, ο πλανήτης Σερντίν (Cerdin) που περιφέρεται γύρω από τον α Ύδρου είναι η πατρίδα των Μαγιάτ, ενός είδους εντομοειδών ευφυών όντων.

Παραπομπές
----------

1. ↑  Moore, Patrick (2005). *The observer's year: 366 nights of the universe* (2η έκδοση). Springer. σελ. 4. ISBN 1-85233-884-9.
2. ↑  Allen, Richard Hinkley (1963). *Star Names, Their Lore and Meaning*. Νέα Υόρκη: Dover. σελ. 377. ISBN 0-486-21079-0.
3. ↑  Wesselink, A. J.; Paranya, K.; DeVorkin, K. (Νοέμβριος 1972). «Catalogue of stellar dimensions». *Astronomy and Astrophysics Supplement* **7**: 257. Bibcode: 1972A&AS....7..257W.. Ανακτήθηκε στις 2009-10-13.  Via Vizier table II/224/cadars.
4. 1 2  Lachaume, R. (Αύγουστος 1999). «Age determinations of main-sequence stars: combining different methods». *Astronomy and Astrophysics* **348**: 897–909. Bibcode: 1999A&A...348..897L.. Ανακτήθηκε στις 2009-10-13.
5. ↑  Schmitt, J.H.M.M.; Golub, L.; Harnden, F.R. Jr.; Maxson, C.W.; Rosner, R.; Vaiana, G.S. (Μάρτιος 1985). «An Einstein Observatory X-ray survey of main-sequence stars with shallow convection zones». *Astrophysical Journal* **290** (Part 1): 307–20. doi:10.1086/162986. Bibcode: 1985ApJ...290..307S.
Σολφατάρα στο Μοντράνο της Ιταλίας
Με τον διεθνή όρο, εκ της ιταλικής, **Σολφατάρα**, και στην επίσημη ελληνική **Θειών** (ο Θειών, του Θειώνος), ή Θειώνας, κοινώς **Θειωνιά**, ονομάζεται η ηφαιστειογενής περιοχή που περιλαμβάνει έναν αριθμό ηφαιστειακών ατμίδων από τις οποίες εξέρχονται στην ατμόσφαιρα θερμά και υπέρθερμα αέρια από τα έγκατα της Γης.

Ανάμεσα στα αέρια αυτά περιέχονται, εκτός των άλλων, υδρόθειο (H2S) και καθαρό θειάφι σε ατμούς, διοξείδιο του άνθρακα (CO2) και υδρατμοί. Από την οξείδωση του υδροθείου και του θείου παράγεται διοξείδιο του θείου, το οποίο διαλύεται στους υδρατμούς και δημιουργεί θειώδες οξύ (H2SO3). Το θειώδες οξύ μαζί με τους υδρατμούς διαποτίζει το έδαφος γύρω από το σημείο των αναθυμιάσεων, αποσαθρώνει και εξαλλοιώνει τα περιβάλλοντα πετρώματα, σχηματίζοντας λασπώδεις λάκκους που κοχλάζουν, καθώς εξέρχονται από αυτούς τα αέρια.

Η ονομασία *σολφατάρα* προέρχεται από την ιταλική λέξη solfo (διάλεκτος Σικελίας = θειάφι), ακριβώς λόγω της φύσεως των εκπεμπόμενων αερίων.

Στην Ελλάδα τέτοιες θειωνιές υπάρχουν στις Κυκλάδες, συγκεκριμένα στις νήσους Μήλο, και Σαντορίνη, στη Νίσυρο, καθώς επίσης στη Μεσσηνία, στα όρια με το νομό Λακωνίας, στη θέση "Καλάθι", και στη θέση Σουσάκι Κορινθίας κοντά στους Αγίους Θεοδώρους.

Δείτε επίσης
------------

* Γεωθερμία


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Solfatare  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Θάνος (Αθανάσιος) Τοκάκης** (Αθήνα, 11 Φεβρουαρίου 1980) είναι Έλληνας ηθοποιός. Το 2011 του απονεμήθηκε το βραβείο υποκριτική "Βραβείο Χορν".

Βιογραφικό
----------

Είναι απόφοιτος της Δραματικής Σχολής του Εθνικού Θεάτρου. Μετά το τέλος της σπουδών του ξεκίνησε να εργάζεται ως ηθοποιός στο θέατρο συμμετέχοντας σε διάφορες παραστάσεις. Έγινε αρκετά γνωστός στο ευρύ κοινό το 2005 όταν πήρε έναν από τους πρωταγωνιστικούς ρόλους στην κωμική σειρά του Mega Channel *Πενήντα Πενήντα*. Εκεί από το 2005 μέχρι το 2011 υποδύθηκε τον Αχιλλέα Λινάρδο, παίζοντας μαζί με τον Πέτρο Φιλιππίδη, τον Σάκη Μπουλά, τον Παύλο Χαϊκάλη, την Άβα Γαλανοπούλου και την Σοφία Πανάγου. 

Ακολούθησαν κι άλλες τηλεοπτικές συμμετοχές στις σειρές *10η εντολή*, *Σε είδα*, *Αληθινοί Έρωτες*, *Ο 3ος Νόμος* και *Ου Φονεύσεις*.
Τη σεζόν 2021 έκανε την εμφάνισή του στην σειρά Καρτ Ποστάλ.

Το 2011 του απονεμήθηκε το βραβείο υποκριτικής "Βραβείο Χορν" για την ερμηνεία του στον ρόλο του Σερ Άντριου στη *Δωδέκατη νύχτα* του Ουίλιαμ Σαίξπηρ, σε σκηνοθεσία Θωμά Μοσχόπουλου.

Στην τηλεόραση έχει εμφανιστεί στις σειρές Ο θησαυρός της Αγγελίνας, Πενήντα Πενήντα ,10η εντολή, 

Σε είδα ,Γάμος με τα όλα του ,Αληθινοί Έρωτες , Ο 3ος Νόμος ,Ου Φονεύσεις, Σχεδόν Ενήλικες, 

Κάρτ Ποστάλ ,Ψέματα,Η Γέφυρα, Η Γενιά του '30, Έτερος Εγώ Νέμεσις

Κινηματογράφος
--------------

Στον κινηματογράφο έκανε το ντεμπούτο του το 2009 στην ταινία *Το Κακό: Στην εποχή των ηρώων*. Ακολούθησαν οι ταινίες *Παν.δη.μία* και *Play*. Το 2017 έγραψε το σενάριο της ταινίας *Καουμπόης* ενώ είχε και συμμετοχή ως ηθοποιός σε αυτή. Το 2019 έλαβε μέρος σε διάφορες κινηματογραφικές παραγωγές όπως *Το Θαύμα της Θάλασσας των Σαργασσών*, *Ενήλικοι στην Αίθουσα* και *Ευτυχία*. Για την ερμηνεία του στην τελευταία ταινία κέρδισε το βραβείο Β΄ αντρικού ρόλου στα βραβεία Ίρις το 2020.

Προσωπική ζωή
-------------

Στις 3 Σεπτεμβρίου του 2017 παντρεύτηκε στην Πάτμο με την επίσης ηθοποιό Βίκυ Παπαδοπούλου.

Παραπομπές
----------

1. 1 2  «Ο Θάνος Τοκάκης κέρδισε το βραβείο Χορν». Ανακτήθηκε στις 14  Οκτωβρίου 2019.
2. ↑  «Ο Θάνος Τοκάκης κέρδισε το βραβείο Χορν». *tovima.gr*. 2011-03-21.. Ανακτήθηκε στις 2011-03-21.
3. ↑  IEFIMERIDA.GR, NEWSROOM (22 Μαρτίου 2011). «Απονεμήθηκε το βραβείο Χορν». *iefimerida.gr*. Ανακτήθηκε στις 18 Απριλίου 2022.
4. ↑  Γιάννης, Ζουμπουλάκης (14 Απριλίου 2020). «Βραβεία Ιρις 2020: «Ευτυχία» ναι αλλά… Καρυοφυλλιά όχι!». *Ειδήσεις - νέα - Το Βήμα Online*. Ανακτήθηκε στις 12 Νοεμβρίου 2020.
5. ↑  «Αποτελέσματα : Βραβεία Ελληνικής Ακαδημίας Κινηματογράφου». *hellenicfilmacademy.gr*. Ανακτήθηκε στις 12 Νοεμβρίου 2020.
6. ↑  «Γάμος υπό άκρα μυστικότητα στην ελληνική σόουμπιζ -Ζευγάρι ηθοποιών παντρεύτηκε στην Πάτμο». *iefimerida.gr*. 2017-09-18.. Ανακτήθηκε στις 2017-09-18.
Συντεταγμένες: 50°15′1″N 58°26′5″E﻿ / ﻿50.25028°N 58.43472°E﻿ / 50.25028; 58.43472

Το **Χρομτάου** (καζακικά: *Хромтау*) είναι πόλη στην Περιφέρεια Ακτόμπε του Καζακστάν καθώς και το διοικητικό κέντρο στην επαρχία Χρομτάου. Ιδρύθηκε το 1967. Πληθυσμός: 21,740 (απογραφή 2009) 24,089 (απογραφή 1999).

Η πόλη έχει σημαντικά αποθέματα από χρώμιο, που εξορύσσονται υπογείως από την Kazchrome, θυγατρική της Ευρασιατικής Εταιρείας Φυσικών Πόρων (ENRC). Προηγουμένος, ο χρωμίτης παράχθηκε από ανοιχτά ορυχεία, που άφησαν μεγάλους λάκκους πίσω. 

Το νεόκτιστο τζαμί και η νέα Ρωσική ορθόδοξη εκκλησία αντιπαρατείθονται στην κύρια πλατεία της πόλης. 

Η ΦΚ Γκορνγιάκ, μια ποδοσφαιρική ομάδα της πόλης έπαιξε στην πρώτη κατηγορία του Καζακστάν. Τώρα έχει διαλυθεί. 

Τα χρώματα της ομάδας μπάντι Γκορνγιάκ είναι πράσινο και άσπρο. Έπαιξαν σε ένα δοκιμαστικό παιχνίδι εναντίον της Ακζάιικ στο Μεντέου πριν από τους Ασιατικούς Χειμερινούς Αγώνες το 2011, αλλά δεν υπάρχει ομάδα ενηλίκων στο πρωτάθλημα, όπως συνηθιζόταν. Σήμερα η ομάδα ενδιαφέρεται για νέους παίκτες. Η πόλη έστειλε μια ομάδα στην Σπαρτακιάδα του 2009. Η περιφέρεια Ακτόμπε, που αντιπροσωπεύτηκε από τους παίκτες της πόλης, κέρδισε την Σπαρτακιάδα του 2013. Την περίοδο 2014-15, δύο νέες ομάδες δόθηκε το δικαίωμα να συμμετάσχουν στα πρωταθλήματα της περιφέρειας Σβερντλόβσκ. Δύο παίκτης από την πόλη, ο Σουλτάν Καντιρζάνοφ και ο Κουανίς Τιεμιράλιν έχουν παίξει στον μόνο επαγγελματικό σύλλογο της χώρας, τον Ακζάιικ από το Οράλ, και ο Σουλτάν ήταν μέρος της καζακικής ομάδας στους Ασιατικούς Χειμερινούς Αγώνες του 2011.

Παραπομπές
----------

1. ↑  *Census in Kazakhstan 2009*.
2. ↑  Солнце, воздух и бенди
3. ↑  Εικόνα og η Gornyak νεολαίας μπάντι ομάδα
4. ↑
5. ↑  Школьник из Хромтау стал чемпионом Азиады

Εξωτερικοί σύνδεσμοι
--------------------

* (Καζακικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Καζακστάν
 |

 |
Στην Ελληνική Μυθολογία ο **Άνθος** ήταν γιος του Αυτονόου και της Ιπποδάμειας, αδελφός του Ακάνθου και της Ακανθίδος.  
 
Τούτον φέρεται κατά τους μύθους να τον κατασπάραξαν τα άλογα του πατέρα του, όταν τότε οι Ολύμπιοι θεοί βλέποντας τη σκηνή, τον λυπήθηκαν και τον μεταμόρφωσαν στο ομώνυμο μικρό πτηνό, που όταν ακούει χλιμιντρίσματα αλόγων έχει την φωνητική ικανότητα να τα επαναλαμβάνει εγκαταλείποντας με τρόμο την περιοχή.

Περί του πτηνού αυτού κάνει λόγο ο Αριστοτέλης στο έργο του «*Περί τα ζώα ιστορίαν*» όπου διηγείται ότι το πτηνό αυτό ζει σε όχθες ποταμών και ελών και τρέφεται με χλόη και σκώληκες έχοντας πτέρωμα με θαυμάσιους χρωματισμούς και ότι εχθρεύεται κυρίως τα άλογα παρότι μιμείται τη φωνή τους.

Πηγές
-----

* *Νεώτερον Εγκυκλοπαιδικόν Λεξικόν Ηλίου, τομ.2ος, σελ.838.*
* *Εγκυκλοπαίδεια Πάπυρος Λαρούς Μπριτάννικα* τομ. 9ος, σελ.173.

  


|  |  |
| --- | --- |
| 

|  |
| --- |
| * Πύλη:Μυθολογία
* Πύλη:Ελληνική μυθολογία
 |

 |
Η **λίρα** (πένα)είναι το νόμισμα των Νήσων Φώκλαντ, που αποτελούν Βρετανικό Υπερπόντιο Έδαφος στον Νότιο Ατλαντικό Ωκεανό. Το σύμβολο του νομίσματος είναι το *£* ή εναλλακτικά το *FK£*, ώστε να ξεχωρίζει από άλλα νομίσματα με την ονομασία λίρα. Ο κωδικός ISO 4217 του νομίσματος είναι *FKP*.
Είναι *κλειδωμένη* σε ισοτιμία με τη Λίρα Αγγλίας. Τα χαρτονομίσματα και των δύο λιρών χρησιμοποιούνται στα νησιά.

Ιστορία
-------

Η λίρα εισήχθη μετά την κατάληψη των Νησιών Φώκλαντ από τους Βρετανούς, το 1833. Στη διάρκεια της κατοχής από την Αργεντινή, χρησιμοποιούνταν το Πέσος. Αρχικά, χρησιμοποιούνταν η βρετανική λίρα και υποδιαιρούνταν σε 20 σελίνια, ενώ το 1 σελίνι ήταν ίσο με 12 πένες.

Από το 1899 άρχισαν να τυπώνονται συγκεκριμένες σειρές χαρτονομισμάτων. Το 1971 η λίρα έγινε δεκαδικό νόμισμα και υποδιαιρέθηκε σε 100 πένες. Από το 1974 άρχισε και η παραγωγή κερμάτων στα Φώκλαντ.

Κέρματα
-------

Το 1974 εισήχθησαν κέρματα των ½, 1, 2, 5 και των 10 πενών, το 1980 κυκλοφόρησαν οι 50 πένες, το 1982 οι 20 πένες, η 1 λίρα το 1987 και τα κέρματα των 2 λιρών το 2004. Το κέρμα της ½ πένας κυκλοφόρησε για τελευταία φορά το 1983 και αποσύρθηκε από την κυκλοφορία. Η σύνθεση και το μέγεθος όλων των κερμάτων είναι ίδια με τα αντίστοιχα βρετανικά κέρματα.

Τραπεζογραμμάτια
----------------

Από το 1899 ως το 1901 η κυβέρνηση εισήγαγε χαρτονομίσματα των 5 και των 10 σελινιών, και επίσης της 1 και των 5 λιρών. Ως το 1916 τυπώνονταν χαρτονομίσματα των 5 σελινιών. Το 1969 το τραπεζογραμμάτιο των 10 σελινιών αντικαταστάθηκε από ένα χαρτονόμισμα των 50 πενών. Οι 10 λίρες εισήχθησαν το 1975, οι 20 λίρες το 1984 και τα χαρτονομίσματα των 50 λιρών το 1990. Σήμερα κυκλοφορούν τα εξής τραπεζογραμμάτια:

* 5 λίρες (κόκκινο)
* 10 λίρες (πράσινο)
* 20 λίρες (γκρι)
* 50 λίρες (μπλε, πράσινο και κόκκινο-συνδυασμός)

Στην εμπρόσθια όψη όλα τα χαρτονομίσματα φέρουν το πορτρέτο της Ελισάβετ Β΄, το εθνόσημο των Νήσων Φώκλαντ, έναν μικρό χάρτη των νησιών, πιγκουίνους και θαλάσσιους λέοντες. Στην πίσω όψη υπάρχουν εικόνες, όπως ο ναός της Εκκλησίας του Χριστού στο Στάνλεϊ και την επίσημη κατοικία του Κυβερνήτη.

Παραπομπές
----------

1. ↑  Υπηρεσία Εκδόσεων — Διοργανικό εγχειρίδιο σύνταξης κειμένων — Παράρτημα A5

1. Krause, Chester L. and Clifford Mishler (1991). Standard Catalog of World Coins: 1801-1991 (18th ed. ed.). Krause Publications. ISBN 0-87341-150-1.
2. Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed. ed.). Krause Publications. ISBN 0-87341-207-9.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Falkland Islands pound  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Τεντέσκο (Tedesco)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Πήρε το όνομά του προς τιμή του σύγχρονου Αμερικανού αστρονόμου `Εντουαρντ (Εντ) Τεντέσκο (*Edward F. Tedesco*), που ειδικεύεται στους αστεροειδείς.

Αξιοσημείωτη είναι η πολύ μικρή κλίση της τροχιάς του Τεντέσκο ως προς την εκλειπτική, μόλις 17΄23΄΄.

Φυσικά χαρακτηριστικά
---------------------

Τα φυσικά χαρακτηριστικά του Τεντέσκο είναι άγνωστα.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2881 Μέιντεν | 2882 Τεντέσκο | 2883 Μπαραμπάσοφ |
Το **Φαράχ** (περσικά: فراه) είναι πόλη του δυτικού Αφγανιστάν σε υψόμετρο 650 μέτρων, επί του ποταμού Φαράχ. Αποτελεί την πρωτεύουσα της περιφέρειας Φαράχ, και έχει πληθυσμό περίπου 39.200 κατοίκων.

Ιστορικά στοιχεία
-----------------

Η πόλη του Φαράχ αποτελείται από σειρά οχυρών που ανεγέρθηκαν από τον Μεγάλο Αλέξανδρο, και αναπαριστούν ένα στάδιο της διαδρομής του από το Χεράτ στο Κανταχάρ. Τον 5ο αιώνα το Φαράχ ήταν ένα από τα μεθοριακά προπύργια της Αυτοκρατορίας των Σασσανιδών. Το Ισλάμ εισήλθε στην περιοχή τον 7ο αιώνα, η οποία αργότερα πέρασε στον έλεγχο των Σαφαριδών. Τον 10ο αιώνα ο σουλτάνος Μαχμούντ του Γκαζνί κατέλαβε την πόλη, ενώ τον 12ο αιώνα ακολούθησαν οι Γκουρίδες. Ο Τζένγκις Χαν και ο στρατός του πέρασαν από την περιοχή τον 13ο αιώνα, και η Αυτοκρατορία των Τιμουριδών κατέλαβε την πόλη. Ελεγχόταν από τους Σαφαβίδες μέχρι το 1710, όταν η αυτοκρατορία τους ηττήθηκε από τους Χοτάκ του Αφγανιστάν υπό τον Μίρβαϊς Χοτάκ. Έκτοτε αποτελεί συνεχώς μέρος του Αφγανιστάν.

Οικονομία και μεταφορές
-----------------------

Η πόλη είναι σημαντικό αγροτικό και εμπορικό κέντρο της περιοχής. Υπάρχει ένα σημαντικό αεροδρόμιο, και μία κύρια οδός που χρησιμοποιείται από τις συμμαχικές δυνάμεις για τη μεταφορά προμηθειών στην επαρχία.

Παραπομπές
----------

1. ↑  web.archive.org/web/20160304202647/http://cso.gov.af/Content/files/Farah(1).pdf.
2. ↑  «Afghanistan: Provinces, Major Cities & Towns - Population Statistics, Maps, Charts, Weather and Web Information». *www.citypopulation.de* (στα Αγγλικά). Ανακτήθηκε στις 13 Νοεμβρίου 2018.
3. ↑  «FARĀH – Encyclopaedia Iranica». *iranicaonline.org*. Ανακτήθηκε στις 27 Ιουλίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136284329
* LCCN: n2010056654
* GND: 4561199-3

 |

 |
Το «ml» ανακατευθύνει εδώ. Για άλλες χρήσεις, δείτε: ML.
Γραφική αναπαράσταση του όγκου ενός λίτρου (L) ως κυβικού δεκατόμετρου (dm3), δηλ. κύβος με ακμή ενός δέκατου του μέτρου (1 dm = 10 cm).
Το **λίτρο** είναι μονάδα μέτρησης του όγκου. Ο διεθνής συμβολισμός του λίτρου είναι το λατινικό γράμμα **L** (σπανιότερα τα δύο γράμματα **lt**). Το λίτρο ισούται με το 1/1000 του κυβικού μέτρου (1 m3 = 1000 L). Ή, ισοδύναμα, ένα λίτρο είναι ίσο με τον όγκο ενός κύβου με ακμή 10 εκατοστά (cm), ισούται δηλαδή με ένα **κυβικό δεκατόμετρο** (1 L = 1 dm3). Ως μονάδα όγκου έχει εφαρμογή κυρίως σε μικρούς χώρους όπως ψυγείων, αποθηκευτικών χώρων οχημάτων κ.λπ, ενώ για εφαρμογές μεγαλύτερων διαστάσεων χρησιμοποιείται το κυβικό μέτρο.

Χρησιμοποιείται συχνά και σαν μονάδα μέτρησης της ποσότητας των υγρών. Δηλαδή το περιεχόμενο εμπορικής συσκευασίας διάφορων υγρών εκφράζεται συχνά σε λίτρα και όχι σε γραμμάρια, και αντίστοιχα το κόστος σε χρηματικές μονάδες ανά λίτρο.
Η αντιστοίχηση μάζας-όγκου εξαρτάται από το ειδικό βάρος του υγρού, για παράδειγμα ένα λίτρο (1 L) νερό έχει μάζα περίπου ένα κιλό (1 kg), ενώ ένα λίτρο ελαιόλαδο έχει μάζα περίπου 915 γραμμάρια.

Συχνά χρησιμοποιείται η υποδιαίρεση του λίτρου που είναι ίση με το ένα χιλιοστό του λίτρου, το **χιλιοστόλιτρο** ή **mL** (1 L = 1000 mL). Ένα χιλιοστόλιτρο ισούται με ένα κυβικό εκατοστό (1 mL = 1 cm³). Μια μικρότερη υποδιαίρεση του λίτρου που χρησιμοποιείται στην Μοριακή Βιολογία είναι το **μικρόλιτρο** ή **μL**, που είναι ίση με ένα εκατομμυριοστό του λίτρου. Ένα mL ισοδυναμεί με 1000 μικρόλιτρα (1 mL = 1000 μL). Ένα μικρόλιτρο ισούται με ένα κυβικό χιλιοστό (1 μL = 1 mm³).

Υποδιαιρέσεις και πολλαπλάσια του λίτρου
----------------------------------------

|  |  |  |
| --- | --- | --- |
| 10−12 L | pl ή pL | Πικόλιτρο |
| 10−9 L | nl ή nL | Νανόλιτρο |
| 10−6 L | μl ή μL | Μικρόλιτρo |
| 10−3 L | ml ή mL | Χιλιοστόλιτρο |
| 10−2 L | cl ή cL | Εκατοστόλιτρο |
| 10−1 L | dl ή dL | Δεκατόλιτρο |
| 100 L | l  ή   L | Λίτρο |
| 101 L | dal ή daL | Δεκάλιτρο |
| 102 L | hl ή hL | Εκατόλιτρο |
| 103 L | kl ή kL | Κιλόλιτρο |
| 106 L | Ml ή ML | Μεγάλιτρο |
| 109 L | Gl ή GL | Γιγάλιτρo |
| 1012 L | ΤL ή Tl | Τεράλιτρο |

Μετατροπή σε άλλες μονάδες όγκου
--------------------------------

* 1 κυβικό εκατοστό (cm3) = 0,0610 in3 = 1 mL
* 1 κυβικό δεκατόμετρο (dm3) = 1000 cm3 = 0,0363 ft3
* 1 κυβικό μέτρο (m3) = 1000 dm3 = 1,3080 yd3
* 1 λίτρο (L) = 1 dm3 = 1,7600 pt
* 1 γαλόνι (gal) = 3,785 λίτρα
* 1 αυτοκρατορική ουγγιά ρευστού (imp fl oz) = 28,413 ml

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **λίτρο**  |
Ο **Νικόλαος Αποστολίδης** (1856 - 1919) ήταν Έλληνας φυσικομαθηματικός καθηγητής Πανεπιστημίου του 19ου αιώνα και υπουργός Εθνικής Οικονομίας το 1916.

Βιογραφικά στοιχεία
-------------------

Γεννήθηκε στον Βόλο το 1856. Ολοκλήρωσε τη βασική του εκπαίδευση στην Αθήνα και σπούδασε Φυσική στο Εθνικό Πανεπιστήμιο. Συνέχισε τις σπουδές του στη Γενεύη, στη Σορβόνη, από όπου αποφοίτησε με διδακτορικό το 1881, με τίτλο τον τίτλο της διατριβής του να είναι *«Ανατομία και εμβρυολογία των οφιούρων»*.

Επέστρεψε στην Αθήνα και διορίστηκε καθηγητής της Φυσικής ιστορίας σε γυμνάσια της πόλης, ενώ παράλληλα το 1882 έγινε υφηγητής ζωολογίας στο Πανεπιστήμιο Αθηνών. Ακόμη, διετέλεσε διευθυντής του Ζωολογικού Μουσείο Αθηνών. Από το Σεπτέμβριο του 1894 και για αρκετά χρόνια διετέλεσε καθηγητής στο Πανεπιστήμιο ενώ έγινε Υπουργός Εθνικής Οικονομίας επί της πρωθυπουργίας Σπυρίδωνα Λάμπρου το 1916, από όπου αποχώρησε για λόγους υγείας. Ακόμη, μεταξύ 1909 και 1910 διετέλεσε πρύτανης του Πανεπιστημίου, και μεταξύ 1915 και 1916 κοσμήτορας της Σχολής Θετικών Επιστημών του Πανεπιστημίου. Απεβίωσε το 1919 στην Αθήνα.

Δημοσίεσε αρκετές επιστημονικές εργασίες με θέμα τη ζωολογία και εισήγαγε τη Συστηματική Πειραματική Ζωολογία στην Ελλάδα.

Παραπομπές
----------

1. 1 2 3  «ΕΚΠΑ: Τμήμα Βιολογίας - Νικόλαος Αποστολίδης». *www.biol.uoa.gr*. Ανακτήθηκε στις 30 Αυγούστου 2016.
2. ↑  «Γενική Γραμματεία της Κυβέρνησης | Κτβέρνηση ΛΑΜΠΡΟΥ ΣΠΥΡΙΔΩΝΟΣ (1916)». *www.ggk.gov.gr*. Ανακτήθηκε στις 30 Αυγούστου 2016.
3. ↑  «Κοσμητεία Σχολής Θετικών Επιστημών - ΕΚΠΑ - Διατελέσαντες Κοσμήτορες». *deansos.uoa.gr*. Αρχειοθετήθηκε από το πρωτότυπο στις 14 Μαρτίου 2016. Ανακτήθηκε στις 30 Αυγούστου 2016.
4. ↑  «Πανδέκτης: Αποστολίδης Νικόλαος». *pandektis.ekt.gr*. Ανακτήθηκε στις 30 Αυγούστου 2016.

Πηγές
-----

* Εθνικόν και Καποδιστριακόν Πανεπιστήμιον Αθηνών, Μιχαήλ Στεφανίδης, επιμ. (1948). *Εκατονταετηρίς 1837 - 1937, Τόμος Ε΄, Ιστορία της Φυσικομαθηματικής Σχολής*. Αθήναι: Πυρσός Α.Ε. σελ. 98. Ανακτήθηκε στις 30 Μαΐου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 282347552
* **ΕΒΕ**: 14962
* **AA**: 167349
* ISNI: 0000 0003 8905 1447
* SUDOC: 15877325X

 |

 |
Η **Άνω Γερμανία** ήταν επαρχία της Ρωμαϊκής Αυτοκρατορίας. Αποτελούσε περιοχή της σημερινής δυτικής Ελβετίας, της γαλλικής Αλσατίας και της νοτιοδυτικής Γερμανίας. Σημαντικές πόλεις ήταν η Μπεζανσόν (Vesontio), το Στρασβούργο (Argentoratum), το Βίζμπαντεν (Aquae Mattiacae) και η πρωτεύουσα της Άνω Γερμανίας Μάιντς (Mogontiacum). Παρόλο που ήταν κατεχόμενη στρατιωτικά από τη βασιλεία του Αυγούστου (μαζί με την Κάτω Γερμανία) δεν έγινε επίσημη επαρχία μέχρι το 85.

Παραπομπές
----------

1. ↑  Alan K. Bowman, Edward Champlin, Andrew Lintott, *The Cambridge Ancient History*, 2η έκδοση, σελ. 526-528, Cambridge University Press (2004) ISBN 0-521-26430-8

Εξωτερικοί σύνδεσμοι
--------------------

* Πολυμέσα σχετικά με το θέμα  Germania Superior στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4104622-5
* SUDOC: 027769453
* HDS: 008417

 |

 |
Ο **Νικ Γκρίφιν** (*Nick Griffin*, Λονδίνο, 1 Μαρτίου 1959) είναι Άγγλος πολιτικός, που ήταν αρχηγός του ακροδεξιού Βρετανικού Εθνικού Κόμματος από το 2010 ως την αποπομπή του, το 2014.

Το 1995 εντάχθηκε στο Βρετανικό Εθνικό Κόμμα (BNP), στο οποίο έγινε εκδότης του κομματικού εντύπου Spearhead(λόγχη) και κομματικός εκπρόσωπος. Σε αρκετές περιπτώσεις ο Γκρίφιν εξέφρασε θετικές απόψεις για τον Χίτλερ. Επίσης, είναι γνωστός αρνητής του ολοκαυτώματος. Το 1998 του επιβλήθηκαν κυρώσεις για τις ρατσιστικές απόψεις που εξέφρασε στο έντυπο The Rune (έκδοση Νο. 12/1997) στο οποίο μεταξύ άλλων χαρακτήρισε τους μαύρους ως "ράτσα σκλάβων".

Το 1999 έγινε αρχηγός του κόμματος, παίρνοντας τη θέση του Τζον Τύνταλ, ο οποίος ήταν και ο ιδρυτής του. Θέλησε να δώσει στο κόμμα μια νέα εικόνα, αφαιρώντας από τις δημόσιες εμφανίσεις σύμβολα που παρέπεμπαν στο ναζισμό (τα οποία είχαν χρησιμοποιηθεί από τον προκάτοχό του).

Στις Ευρωεκλογές του 2009, είχε εκλεγεί ευρωβουλευτής με το κόμμα του και είχε εκπροσωπήσει τη χώρα του στο Ευρωπαϊκό Κοινοβούλιο με τον άλλο ευρωβουλευτή του κόμματός του Άντριου Μπρονς.

To 2014 ήρθε σε ρήξη με το BNP, και πλέον είναι επικεφαλής του Κόμματος Βρεττανικής Ενότητας.

Παραπομπές
----------

1. ↑  *www.europarl.europa.eu*. 96751. Ανακτήθηκε στις 20  Απριλίου 2022.
2. ↑  www.europarl.europa.eu/meps/en/96751.

Εξωτερικοί σύνδεσμοι
--------------------

* Προσωπικό Ιστολόγιο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107359144
* LCCN: nb2010002950
* ISNI: 0000 0000 7727 1846

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Nick Griffin  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το Δέλτα του ποταμού Ζαμβέζη.
Ο **Ζαμβέζης** είναι ποταμός της νότιας Αφρικής. Το μήκος του φτάνει τα 2,574 χλμ. και είναι ο 4ος μεγαλύτερος σε μήκος στην Αφρική. Η μέση παροχή του κυμαίνεται γύρω στα 20.000-22.000 κ. εκ./ δευτερολ.  Ένα σχετικά μικρό τμήμα του είναι πλωτό. Η Ζάμπια, την οποία διασχίζει κατά κύριο λόγο, έλαβε την ονομασία της από τον ποταμό. Σε όλη τη διαδρομή του σχηματίζει καταρράκτες, με πιο γνωστούς αυτούς της Βικτόρια. Στη συμβολή των παραποτάμων του (Σανιάτι, Καφούε) βρίσκεται η τεχνητή λίμνη Καρίμπα και ένα φράγμα ύψους άνω των 100 μ. Πρόκειται για μία από τις μεγαλύτερες τεχνητές λίμνες στον κόσμο, με μήκος 280 χλμ. και πλάτος 40 χλμ.

Ιστορικά στοιχεία
-----------------

Η ανακάλυψη του ποταμού έγινε το 1498 από τον Βάσκο ντα Γκάμα. Συστηματικά εξερευνήθηκε από τον Ντέιβιντ Λίβινγκστον.

Φυσική εξέταση
--------------

Οι πηγές του ποταμού βρίσκονται στα σύνορα της Ζάμπιας με την Ανγκόλα. Έπειτα διασχίζει τη Ζάμπια και ρέει νότια και ανατολικά, εκβάλλοντας στον Ινδικό ωκεανό στην περιοχή της Μοζαμβίκης. Σχηματίζει ένα μεγάλο δέλτα στις εκβολές του και αυτό αποτελείται από επτά μεγάλους βραχίονες και αρκετούς άλλους μικρότερους.

Πηγές
-----

* Συλλογικό έργο: *Νέα Εγκυκλοπαιδεία*, τόμ. 9, σελ. 297

Παραπομπές
----------

1. ↑  Παγκόσμιος Γεωγραφικός Άτλας, εκδ. Δομή, 2007, τ. 8, σελ. 509.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315526780
* LCCN: sh85149596
* GND: 4105270-5
* NKC: ge287429

 |

 |
Ο **Αυτομέδων (Automedon)** είναι ένας μεγάλος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,0. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από το όνομα του ηνιόχου του Αχιλλέως κατά τον Τρωικό Πόλεμο.

Φυσικά χαρακτηριστικά
---------------------

Η μέση διάμετρος του Αυτομέδοντος εκτιμάται σε 111 ± 7,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0433. Ο Αυτομέδων περιστρέφεται γύρω από τον εαυτό του μία φορά κάθε 10 ώρες και 13 λεπτά.

Δείτε επίσης
------------

* Κατάλογος τρωικών αντικειμένων Δία (ελληνικό στρατόπεδο)

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2919 Νταλί | 2920 Αυτομέδων | 2921 Σοφοκλής |
Ο **δήμος Περάσματος** ήταν δήμος του νομού Φλώρινας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Φλώρινας. Βρισκόταν στο κενρικό τμήμα του νομού. Αποτελούταν από 13 δημοτικά διαμερίσματα, καταλάμβανε έκταση 211,0 τ.χλμ. και είχε συνολικό πληθυσμό 5.510 κατοίκους (απογραφή 2001). Έδρα του δήμου ήταν το Πέρασμα.

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):

 **Δ.δ. Περάσματος**  -- το Πέρασμα [ 499 ]
 **Δ.δ. Αγίου Βαρθολομαίου**  [ 555 ] 
* ο Άγιος Βαρθολομαίος [ 437 ]
* ο Σταθμός Βεύης [ 118 ]

 **Δ.δ. Αμμοχωρίου**  -- το Αμμοχώρι [ 1.294 ]
 **Δ.δ. Άνω Υδρούσσης**  -- η Άνω Υδρούσσα [ 402 ]
 **Δ.δ. Ατραπού**  -- η Ατραπός [ 174 ]
 **Δ.δ. Δροσοπηγής**  [ 355 ] 
* η Δροσοπηγή [ 355 ]
* η Ελάτεια [ 0 ]

 **Δ.δ. Κολχικής**  -- η Κολχική [ 256 ]
 **Δ.δ. Λεπτοκαρυών**  -- οι Λεπτοκαρυές [ 116 ]
 **Δ.δ. Πολυποτάμου**  -- το Πολυπόταμο [ 482 ]
 **Δ.δ. Τριανταφυλλέας**  -- η Τριανταφυλλιά [ 83 ]
 **Δ.δ. Τροπαιούχου**  -- ο Τροπαιούχος [ 371 ]
 **Δ.δ. Υδρούσσης**  -- η Υδρούσσα [ 364 ]
 **Δ.δ. Φλαμπούρου**  -- το Φλάμπουρο [ 559 ]

Εξωτερικοί σύνδεσμοι
--------------------

* Υπουργείο Εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Φλώρινας |
| --- |
|  |
| Δήμοι | 
* Φλώρινας
* Αετού
* Αμυνταίου
* Κάτω Κλεινών
* Μελίτης
* Περάσματος
* Πρεσπών
* Φιλώτα
 |
|  |
| Κοινότητες | 
* Βαρικού
* Κρυσταλλοπηγής
* Λεχόβου
* Νυμφαίου
 |

 |
Ο **Γκάρεθ Ρόμπερτς** (Gareth Wyn Roberts) (γεν. 1978) είναι διεθνής ποδοσφαιριστής από την Ουαλία. Έχει αγωνιστεί στην ομάδα νέων της Λίβερπουλ Φ.Κ. στην Τράνμερε Ρόβερς και στην Ντόνκαστερ Ρόβερς. Το 1999 έπαιξε για λίγο στην Ελλάδα στην Α΄ Εθνική με τoν Πανιώνιο. Έχει ύψος 1,75 και αγωνίζεται ως αριστερό μπακ αλλά στο κέντρο.

Βιογραφικό
----------

Ο Γκάρεθ Ρόμπερτς γεννήθηκε στις 6 Φεβρουαρίου 1978 στο Ρέξαμ της Ουαλίας. Ξεκίνησε το ποδόσφαιρο το 1994 από την ομάδα νέων της Λίβερπουλ, με την οποία το 1996 κατέκτησε το Κύπελλο Αγγλίας Νέων (FA Youth Cup). Όμως, δεν κατάφερε να προωθηθεί στην α΄ ομάδα και τον Ιανουάριο του 1999 υπέγραψε στον Πανιώνιο, που είχε προπονητή τον παλιό άσσο της Λίβερπουλ Ρόνι Γουίλαν. Με τον Πανιώνιο έμεινε έως τον Αύγουστο του 1999 αλλά μετείχε στα προημιτελικά του Κυπέλλου Κυπελλούχων, την άνοιξη του 1999, που αποτελεί μέχρι σήμερα τη σημαντικότερη ευρωπαϊκή διάκριση του συλλόγου.

Τον Αύγουστο του 1999 επέστρεψε στην Αγγλία, στην Τράνμερε Ρόβερς, αρχικά ως δανεικός και από τον Νοέμβριο με μεταγραφή. Στην Τράνμερε έπαιξε έως το 2006. Το 2000 έπαιξε μαζί της στον τελικό του Λιγκ Καπ Αγγλίας, στον οποίο ηττήθηκε από τη Λέστερ Σίτι με 1-2 ενώ μετείχε στις τρεις απίθανες πορείες της ως τα προημιτελικά του Κυπέλλου Αγγλίας, το 2000, το 2001 και το 2004. Το 2006 μεταπήδησε στην Ντόνκαστερ Ρόβερς, με την οποία το 2008 ανανέωσε το συμβόλαιό του έως το 2010. Με την Ντονκάστερ κέρδισε το Λιγκ Τρόφι το 2007 και την άνοδο από τη Λιγκ 1 στην Τσάμπιονσιπ το 2007-08.

Έχει αγωνιστεί 9 φορές στην εθνική Ουαλίας.

Καριέρα
-------

| Χρονιές | Σύλλογος | Συμμετοχές | Γκολ |
| --- | --- | --- | --- |
| 1994-1999 |  Λίβερπουλ | 0 | 0 |
| Ιαν.-Αύγ. 1999 |  Πανιώνιος | 15 | 0 |
| Αύγ.-Νοέμ. 1999 (δαν.) |  Τράνμερε Ρόβερς | 12 | 1 |
| 1999-2006 |  Τράνμερε Ρόβερς | 269 | 11 |
| 2006-2010 |  Ντόνκαστερ Ρόβερς | 109 | 5 |
| 2010 |  Ντέρμπι Κάουντι | 12 | 0 |
| Χρονιές | Εθνικές ομάδες | Συμμετοχές | Γκολ |
| 2000-2005 |  Ουαλία (ανδρών) | 9 | 0 |

Τίτλοι-Διακρίσεις
-----------------

* Κύπελλο Νέων Αγγλίας: 1996 (με Λίβερπουλ)
* Λιγκ Τρόφι: 2007 (με Ντόνκαστερ)
* Λιγκ Καπ Αγγλίας (φιναλίστ): 2000 (με Τράνμερε)
* Λιγκ 1 (άνοδος): 2008 (με Ντόνκαστερ)

Παραπομπές
----------

1. ↑  Greece 1998/99

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Gareth Roberts player profile
* Αρχειοθετήθηκε 2007-01-04 στο Wayback Machine.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gareth Roberts (footballer)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κωνσταντίνος Πνευματικός** (1928-1977) ήταν Έλληνας στρατιωτικός και νομάρχης. Ήταν αδερφός του βουλευτή Ευβοίας της Νέας Δημοκρατίας, Άγγελου Πνευματικού.

Βιογραφικά στοιχεία
-------------------

Αποστρατεύτηκε από τη χούντα το 1968 με τον βαθμό του Ταγματάρχη. Μετά την αποστρατεία του διορίστηκε νομάρχης. 

Αρχικά, το 1974, διορίστηκε Νομάρχης Φθιώτιδας.

Το 1976 διορίστηκε Νομάρχης Έβρου.

Απεβίωσε εν ενεργεία σε ηλικία 49 ετών στις 11 Μαΐου 1977 όταν υπέστη έμφραγμα του μυοκαρδίου ενώ ανέβαινε τις σκάλες της οικίας του.. Για τις συνθήκες του θανάτου του, σύμφωνα με τον τοπικό Τύπο, ο νομάρχης ήταν απόστρατος Συνταγματάρχης Μηχανικού και υπέστη καρδιακή προσβολή στο Διδυμότειχο, χωρίς όμως να δώσει σημασία στους πόνους, καθώς συνέχισε να εργάζεται. Μετά την επιστροφή του στην Αλεξανδρούπολη υπέστη και δεύτερο έμφραγμα, οξύ αυτή τη φορά, το οποίο οδήγησε στον θάνατό του.  Κηδεύτηκε πάνδημα στη Χαλκίδα στις 12 Μαΐου.

Παραπομπές
----------

1. 1 2  "Πέθανε ο Νομάρχης Κώστας Πνευματικός", Ευβοϊκός Χρόνος, 14 Μαΐου 1977, σελ. 4.
2. ↑  Νομάρχες Έβρου Αρχειοθετήθηκε 2016-07-22 στο Wayback Machine. ιστοσελίδα Περιφερειακής Ενότητας Έβρου.
3. ↑  Μακεδονία, φύλλο 12 Μαΐου 1977, σελ. 3.
4. ↑  Ελεύθερη Θράκη, 12 Μαΐου 1977, σελ. 1.
Ο **Τζέιμς Χιούγκα** (James "Jimmie" Heuga, 23 Σεπτεμβρίου 1943 - 8 Φεβρουαρίου 2010) ήταν Αμερικανός πρώην αθλητής του αλπικού σκι, ο οποίος αναδείχθηκε τρίτος Ολυμπιονίκης το 1964 στους Χειμερινούς Ολυμπιακούς Αγώνες του Ίνσμπρουκ.

Βιογραφία
---------

Ο βασκικής καταγωγής αθλητής μεγάλωσε στο Σκουόου Βάλεϊ της Καλιφόρνια, όπου εργαζόταν ο πατέρας του ως χειριστής αναβατήρων για χιονοδρομίες επί 35 χρόνια. Κατά συνέπεια ο μικρός Τζίμι ξεκίνησε τις χιονοδρομίες σε ηλικία 5 ετών. Τέσσερα χρόνια αργότερα εμφανίστηκε σε μία ταινία του Γουόρεν Μίλερ με θέμα τις χιονοδρομίες και στα 15 του έγινε μέλος της χιονοδρομικής ομάδας των ΗΠΑ. Αργότερα εντάχθηκε στο δυναμικό της πανεπιστημιακής ομάδας του Κολοράντο, με προπονητή τον Μπομπ Μπίτι, πετυχαίνοντας την κατάκτηση του πρωταθλήματος του NCAA το 1963. 

### Ολυμπιονίκης

Το 1964 κατέκτησε το χάλκινο μετάλλιο στους Ολυμπιακούς Αγώνες, στο αγώνισμα του σλάλομ. Στους αγώνες εκείνους ο Μπίλι Κιντ κατέκτησε το ασημένιο μετάλλιο και οι δυο τους ήταν οι πρώτοι Αμερικανοί που έγιναν Ολυμπιονίκες στις αλπικές χιονοδρομίες. Στο παγκόσμιο πρωτάθλημα του 1966 στο Πορτίγιο της Χιλής ο Χιούγκα ήταν τέταρτος στο σύνθετο και έκτος στο σλάλομ. Στους επόμενους Ολυμπιακούς Αγώνες, το 1968, ο αθλητής κατέλαβε την 7η θέση στο σλάλομ και την 10η στο γιγάντιο σλάλομ.

### Ασθένεια και θάνατος

Ο Χιούγκα διαγνώστηκε με σκλήρυνση κατά πλάκας κατά τη διάρκεια του παγκοσμίου κυπέλλου του 1970, γεγονός που τον ανάγκασε να σταματήσει τις χιονοδρομίες σε ηλικία 27 ετών. Ίδρυσε το Can Do Multiple Sclerosis, πρώην Κέντρο Χιούγκα κατά της σκλήρυνσης κατά πλάκας. Πέθανε από επιπλοκές της νόσου στις 8 Φεβρουαρίου 2010 σε νοσοκομείο του Μπάουλντερ, στο Κολοράντο.

Τίτλοι
------

* χάλκινο μετάλλιο σε Χειμερινούς Ολυμπιακούς Αγώνες με την ομάδα των ΗΠΑ στο σλάλομ (1964)
* πρωταθλητής NCAA, στο σλάλομ, με το πανεπιστήμιο του Κολοράντο (1963)

Παραπομπές
----------

1. ↑  www.denverpost.com/sports/ci\_14361975.
2. ↑  (Αγγλικά) *Find A Grave*. 47947165. Ανακτήθηκε στις 9  Οκτωβρίου 2017.
3. ↑  «Former Olympic skier Heuga dies». *The Associated Press*. ESPN. 8 Φεβρουαρίου 2010. Ανακτήθηκε στις 9 Φεβρουαρίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέιμς Χιούγκα** |

* Άρθρο στο περιοδικό Ski Magazine
* mscando.org - Can Do Multiple Sclerosis
* Ski Net.com[*νεκρός σύνδεσμος*] - Jimmy Heuga - Ιανουάριος 2002
* University of Colorado Athletics - Hall of Fame - Jimmy Heuga
* Sports Humanitarian Hall of Fame - Jimmy Heuga
* *Sports Illustrated* Αρχειοθετήθηκε 2009-02-11 στο Wayback Machine. - εξώφυλλο 05/02/1968 - Billy Kidd & Jimmy Heuga
* *Sports Illustrated* - άρθρο, 17/02/1964
* *Stars and Stripes* Αρχειοθετήθηκε 2009-08-08 στο Wayback Machine. - αρχείο - 9 Φεβρουαρίου 1964
* FIS-ski.com - Καλύτερα αποτελέσματα του αθλητή σε μεγάλες διοργανώσεις
* Ski-db.com - στατιστικά

  


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα James Heuga  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σολ (Scholl)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Περιφέρεται κυρίως στην εξωτερική περιοχή της Κύριας Ζώνης και, εξαιτίας της μεγάλης εκκεντρότητας της τροχιάς του, κατά το ήμισυ αυτής βρίσκεται εκτός των ορίων της, προς την πλευρά του πλανήτη Δία. Ανακαλύφθηκε το 1983 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γερμανού αστρονόμου Χανς Σολ.

Φυσικά χαρακτηριστικά
---------------------

Η μέση διάμετρος του Σολ εκτιμάται σε 34,11 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0503. Ο Σολ περιστρέφεται γύρω από τον εαυτό του πιθανώς μία φορά κάθε 16 ώρες περίπου. Η *μέση* θερμοκρασία της επιφάνειάς του πρέπει να είναι μικρότερη των 120 βαθμών C υπό το μηδέν.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  


Αστεροειδείς| 2958 Αρπετίτο | 2959 Σολ | 2960 Οχτάκι |
Ο **Οχτάκι (Ohtaki)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1977 από τους Ιάπωνες αστρονόμους Χιρόκι Κοσάι και Κιιτσίρο Χουρουκάβα, που παρατηρούσαν από τον Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο. Πήρε το όνομά του από την ομώνυμη πόλη της Ιαπωνίας.

Φυσικά χαρακτηριστικά
---------------------

Τα κυρίως φυσικά χαρακτηριστικά του Οχτάκι είναι άγνωστα. Ο Οχτάκι περιστρέφεται γύρω από τον εαυτό του μία φορά κάθε 5 ώρες και 19 λεπτά (Polishook κ.ά. 2011).

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 2959 Σολ | 2960 Οχτάκι | 2961 Κατσουραχάμα |